wickkiey/tamil-wikipedia-chunked huggingface dataset:
# ரன்பீர் கபூர்

## தொழில் வாழ்க்கை

ரன்பீர் நடிகராகும் முன்பு இயக்குநர் சஞ்சய் லீலா பன்சாலியிடம் உதவியாளராகப் பணிபுரிந்தார். அப்போது அவர் *பிளாக்* (2005) திரைப்படத்தின் உருவாக்கத்தில் ஈடுபட்டார். பின்னர் சஞ்சய் லீலா பன்சாலியின் இயக்கத்தில் 2007 ஆம் ஆண்டு நவம்பரில் வெளியான *சாவரியா (Saawariya)* திரைப்படத்தில் ரன்பீர் அறிமுகமானார். அப்படத்தில் ரன்பீர் புதுமுக நடிகை சோனம் கபூருடன் நடித்தார். அத்திரைப்படம் வசூலில் வெற்றிபெறாவிட்டாலும், காதல் வயப்பட்ட பாடகர் ரன்பீர் ராஜ் கதாப்பாத்திரத்தில் நடித்ததற்காக பாராட்டு விமர்சனங்களைப் பெற்றார். விமர்சகர் தரன் ஆதர்ஷ் "ரன்பீர் கபூர் மிகத்திறமை வாய்ந்தவர், இதில் மாற்றுக்கருத்தில்லை. ஆம், அவர் அழகாக இருக்கிறார், ஆனால் நீங்கள் திரைப்படம் முடிந்து திரும்பும்போது அவரது நடிப்பு மட்டுமே உங்கள் மனதில் நிற்கும். இவர் அறிமுகத் திரைப்படத்திலேயே இவ்வளவு சிறப்பாக நடித்திருக்கிறார் என்றால், இவர் தான் வரும் ஆண்டுகளில் கபூர் குடும்பத்திற்குப் பெருமை சேர்க்கப்போகிறார். ஓர் அறிமுக நடிகருக்கு இது குறிப்பிடத்தக்க ஒன்றாகும்."  
ரன்பீர், சித்தார்த் ஆனந்தின் *பச்னா ஏ ஹசீனோ* என்ற காதல் நகைச்சுவைத் திரைப்படத்தில் பிபாஷா பாசு, மினிஸ்ஷா லம்பா மற்றும் தீபிகா படுகோனே ஆகியோருடன் நடித்தார். 2008 ஆம் ஆண்டு ஆகஸ்ட் 15 அன்று வெளிவந்த அத்திரைப்படம் வசூலில் ஓரளவு வெற்றி பெற்றது. 2009 ஆம் ஆண்டு அக்டோபர் 2 ஆம் தேதி வெளியான அவரது அடுத்த திரைப்படமான *வேக் அப் சித்*, இந்தியாவிலும் அதேபோல வெளிநாடுகளிலும் சிறந்த வரவேற்பைப் பெற்றது. அக்டோபர் 15 ஆம் தேதி கணக்கின்படி, அப்படத்தின் முதல் வாரயிறுதி வசூல் ரூ. 215 மில்லியன் (ரூ. 21.5 கோடி) ஆகும். அதில் இந்தியாவில் மட்டும் ரூ. 170 மில்லியன் (ரூ. 17 கோடி) வசூலானது. ஐக்கிய இராச்சியத்தில் 165,934 டாலர் வசூலித்த இத்திரைப்படம் அமெரிக்க ஒன்றியத்தில் 355,532 டாலர் வசூலைப் பெற்றது. கரன் ஜோஹர் தயாரித்த இத்திரைப்படத்தை அய்யன் முகர்ஜி இயக்கினார்.  
ரன்பீர், கத்ரீனா கைஃப்புடன் இணைந்து நடிக்கும் *அஜாப் ப்ரேம் கி காசப் கஹானி* என்ற ராஜ்குமார் சந்தோஷியின் திரைப்படத்திற்கான படப்பிடிப்பு முடிந்திருந்தது. ஷிமித் அமீனின் ராக்கெட் சிங்: சேல்ஸ்மேன் ஆஃப் த இயர், அஜய் தேவ்கன் மற்றும் கத்ரீனா கைஃப்புடன் இணைந்து நடிக்கும் பிரகாஷ் ஷாவின் ராஜ்னீதி மற்றும் பிரியங்கா சோப்ராவுடன் நடிக்கும் சித்தார்த் ஆனந்தின் அடுத்த படமான அஞ்சானா அஞ்சானி ஆகியவை அவரின் எதிர்காலத் திரைப்படங்களாகும்.  
ரன்பீர் தான் இதுவரை நடித்ததிலேயே சித் பாத்திரமே நடிப்பதற்குக் சவாலான பாத்திரமாக இருந்தது என்று கூறுவார். தான் நிஜ வாழ்க்கையில் சித் கதாப்பாத்திரம் போல இல்லை என்பது நம்பமுடியாவிட்டாலும் அதுவே உண்மை என்றும் கூறினார்.
# ரன்பீர் கபூர்

## விருதுகளும் பரிந்துரைகளும்

### பிலிம்பேர் விருதுகள்

**வெற்றி பெற்றது**  
- 2008 – *சாவரியா* திரைப்படத்திற்காக சிறந்த ஆண் அறிமுக நடிகருக்கான பிலிம்பேர் விருது
# ரன்பீர் கபூர்

## விருதுகளும் பரிந்துரைகளும்

### ஸ்டார் ஸ்கிரீன் விருதுகள்

**வெற்றியாளர்**  
- 2008 – *சாவரியா* திரைப்படத்திற்காக மிக நம்பிக்கையூட்டும் புதுமுகத்திற்கான ஸ்டார் ஸ்கிரீன் விருது - ஆண்
- 2008 - நோக்கிய பியூச்சர் ஆப் எண்டர்டெயின்மெண்ட் விருது  
**பரிந்துரைக்கப்பட்டது**  
- 2008 - ஸ்டார் ஸ்கிரீன் விருது ஜோடி நம்பர். 1 சோனம் கபூருடன் இணைந்து, *சாவரியா* திரைப்படத்திற்காக
- 2009 - சிறந்த நடிகருக்கான ஸ்டார் ஸ்கிரீன் விருது, *பச்னா ஏ ஹசீனோ* திரைப்படத்திற்காக
# ரன்பீர் கபூர்

## விருதுகளும் பரிந்துரைகளும்

### ஜீ சினி விருதுகள்

**வெற்றியாளர்**  
- 2008 - சிறந்த அறிமுக நடிகருக்கான ஜீ சினி விருது, *சாவரியா* திரைப்படத்திற்காக
# ரன்பீர் கபூர்

## விருதுகளும் பரிந்துரைகளும்

### IIFA விருதுகள்

**வெற்றியாளர்**  
- 2008 – IIFA ஸ்டார் அறிமுக விருது தீபிகா படுகோனேவுடன் இணைந்து, *சாவரியா* திரைப்படத்திற்காக
# ரன்பீர் கபூர்

## விருதுகளும் பரிந்துரைகளும்

### ஸ்டார்டஸ்ட் விருதுகள்

**வெற்றியாளர்**  
- 2008 - ஸ்டார்டஸ்ட் நாளைய சூப்பர்ஸ்டார் - ஆண், *சாவரியா* திரைப்படத்திற்காக
# ரன்பீர் கபூர்

## விருதுகளும் பரிந்துரைகளும்

### *அப்சரா திரைப்பட & தொலைகாட்சி தயாரிப்பாளர்களின் சங்க விருதுகள்*

**வெற்றியாளர்**  
- 2008 – **சிறந்த ஆண் அறிமுக நடிகர்** , *சாவரியா* திரைப்படத்திற்காக
# ரன்பீர் கபூர்

## விருதுகளும் பரிந்துரைகளும்

### பிற விருதுகள்

- 2007 - ஸ்டார்ஸ் சப்ஸே பேவரிட் கௌன் விருதுகள், **சப்ஸே பேவரிட் நயா ஹீரோ** , *சாவரியா* திரைப்படத்திற்காக
- 2007 – HT கபே பிலிம் விருதுகள், **சிறந்த புதுமுக விருது (ஆண்)** , *சாவரியா* திரைப்படத்திற்காக
- 2008 - ரீபோக் ஜூம் க்லாம் விருதுகள், **க்லாம் அறிமுகம் (ஆண்)** , *சாவரியா* திரைப்படத்திற்காக
- 2008 - பாலிவுட் பீப்பிள்ஸ் சாய்ஸ் விருது, **சிறந்த ஆண் அறிமுகம்** , *சாவரியா* திரைப்படத்திற்காக
# ரன்பீர் கபூர்

## திரைப்பட விவரங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2007 | *சாவரியா* | ரன்பீர் தாகுர் | **வெற்றியாளர்** , சிறந்த அறிமுக நடிகருக்கான பிலிம்பேர் விருது |
| 2008 | *பச்னா ஏ ஹசீனோ* | ராஜ் ஷர்மா |  |
| 2009 | *லக் பை சான்ஸ்* | அவராகவே | கேமியோ |
| *வேக் அப் சித்* | சித் |  |  |
| *அஜாப் பிரேம் கி கசாப் கஹானி* | பிரேம்/ராஜ் சிங் ரத்தோட் | நவம்ப 6, 2009 அன்று வெளியானது |  |
| *Rocket Singh: Salesman of the Year* | ஹார்ப்ரீத் சிங் | டிசம்பர் 11, 2009 அன்று வெளியாகிறது |  |
| 2010 | *ராஜ்னீதி* | ஜனவரி 22, 2010 அன்று வெளியாகிறது |  |
| *அஞ்சானா அஞ்சானி* | ப்ரீப்ரொடக்ஷன் |  |  |
| 2012 | *பர்ஃபி!* | பர்ஃபி | } |
# ரன்பீர் கபூர்

## சொந்த வாழ்க்கை

ரன்பீர் தற்போது தனது பெற்றோருடன் மஹாராஷ்டிரா மாநிலத்தின் மும்பையிலுள்ள பாலி ஹில் என்ற இடத்தில் வசித்து வருகிறார். அவர் பாலிவுட் நடிகை தீபிகா படுகோனேவுடன் டேட்டிங்கில் இருக்கிறார். எதிர்காலத்தில் திரைப்படங்களை இயக்கவும் தயாரிக்கவும் விருப்பமுள்ளதாகக் கூறியுள்ளார்.
# ஸ்கைட்ரெக்ஸ் விருது

**ஸ்கைட்ரெக்ஸ்** (Skytrax) ஐக்கிய இராச்சியத்தில் உள்ள ஒரு நிறுவனமாகும். இது உலகின் விமான நிலையங்கள் வழங்கும் சிறந்த சேவைகளின் தர நிர்ணய நிறுவனமாகும். இந்நிறுவனம் வர்த்தகப் போக்குவரத்து விமான நிலையங்கள் வழங்கும் விமானப் போக்குவரத்து வசதிகள், விமானப் பணியாளர்களின் நிறைவான அணுகுமுறை, பயணத்தின் போது பொழுதுபோக்கு போன்ற பல்வேறு விடயங்களை ஆராய்ந்து பெறப்படும் பயணிகளின் மனநிறைவுத்தன்மை அடிப்படையில், பயணிகளிடம் இருந்து பெறப்படும் தரவுகள் ஊடாகவே கணிப்பிடுகின்றது. இவ்வாறு கணிப்பீடுகளூடாக பெறப்படும் தரவுகளின் அடிப்படையில் ஒவ்வொரு ஆண்டும் உலகின் சிறந்த விமானச் சேவையை வழங்கும் விமான நிலையத்தின் ஆய்வு அறிக்கையையும் வெளியிட்டு வருகின்றது. அத்துடன் தேர்ந்தெடுக்கும் சிறந்த விமான நிலையத்திற்கு; உலகின் சிறந்த விமான நிலையத்திற்கான விருதாக **ஸ்கைட்ரெக்ஸ் விமான நிலைய விருது** வழங்கப்பட்டு வருகின்றது.
# உலகைச் சுத்தமாக்குங்கள்

**உலகைச் சுத்தமாக்குங்கள்** (Clean Up the World) என்பது, சமுதாய அடிப்படையிலான ஒரு சூழல் தொடர்பான இயக்கம் ஆகும். இது உலகம் முழுவதிலும் உள்ள சமுதாயங்கள் தமது சூழல்களைச் சுத்தமாக்குவதற்கும், திருத்துவதற்கும், காப்பதற்கும் ஊக்கமளிக்கிறது. இந்த இயக்கத்தின் முதன்மையான நிகழ்வு உலகைச் சுத்தமாக்குங்கள் கிழமையிறுதி ஆகும். இது ஒவ்வோராண்டும் செப்டெம்பர் மாதத்தின் மூன்றாவது கிழமை இறுதியில் நிகழ்கின்றது. எனினும் இவ்வியக்கம், ஆண்டு முழுவதும் இத்தகைய நடவடிக்கைகளை முன்னெடுப்பதற்குத் தனது ஆதரவாளர்களை ஊக்குவிக்கிறது.  
1993 ஆம் ஆண்டில் ஆசுத்திரேலியாவைச் சுத்தமாக்குங்கள் இயக்கத்தின் நிறுவனர்களான இயன் கியெர்னனும் கிம் மக்கேயும் தமது இயக்கத்தை உலக அளவில் எடுத்துச் செல்வதற்காக ஐக்கிய நாடுகள் சூழல் திட்டத்தை அணுகியபோது உலகைச் சுத்தமாக்குங்கள் இயக்கம் தொடங்கியது. இதனால் உருவான கூட்டு முயற்சி, ஆண்டு தோறும் 120 நாடுகளைச் சேர்ந்த 35 மில்லியன் தன்னார்வலர்களை இந்த இயக்கத்தில் ஈடுபடுத்தும் அளவுக்கு வளர்ந்துள்ளது. இதனால் இது சமுதாய அடிப்படையிலான உலகின் மிகப்பெரிய இயக்கங்களுள் ஒன்றாக விளங்குகின்றது.  
ஐக்கிய நாடுகள் சூழல் திட்டம், உலகைச் சுத்தமாக்குங்கள் இயக்கத்தை முன்னெடுப்பதற்கு உதவுவதுடன், தனது உலகளாவிய அமைப்புகள் மூலம் ஆர்வலர்கள் பங்குபற்றுவதற்கு ஊக்கமளித்தும் வருகிறது. உலகைச் சுத்தமாக்குங்கள் இயக்கம், ஐக்கிய நாடுகள் சபையினால் அடையாளம் காணப்பட்டுள்ள ஆறு உலகப் பகுதிகளில், ஆங்கிலம், பிரெஞ்சு, எசுப்பானியம் ஆகிய மூன்று மொழிகளில் பணியாற்றுகின்றது.  
1998 ஆம் ஆண்டில், அவரது தொலை நோக்கிற்காகவும், உலகளாவிய இச் சூழல் இயக்கத்தை நடைமுறைப் படுத்தியதற்காகவும் இயன் கியெர்னனுக்கு ஐக்கிய நாடுகள் சூழல் திட்டத்தின் சசக்காவா சூழல் பரிசு வழங்கப்பட்டது.
# வார்ப்புரு:Infobox Non-profit

}
| image = }}}
| caption = }  
| label1 = நிறுவனர்கள்
| data1 = }
| label2 = வகை
| data2 = }}}
| label3 = நிறுவப்பட்டது
| data3 = }}}
| class4 = label
| label4 = தலைமையகம்
| data4 = }
| label5 = தோற்றம்
| data5 = }
| label6 = வேலைசெய்வோர்
| data6 = }
| label7 = சேவை புரியும் பகுதி
| data7 = }
| label8 = உற்பத்திகள்
| data8 = }
| label9 = சேவைகள்
| data9 = }
| label10 = Focus
| data10 = }
| label11 = நோக்கம்
| data11 = }
| label12 = வழிமுறை
| data12 = }}
| label13 = வருமானம்
| data13 = }
| label14 = அறக்கொடை
| data14 = }
| label15 = தன்னார்வலர்
| data15 = }
| label16 = பணியாளர்
| data16 = }
| label17 = உறுப்பினர்
| data17 = }
| label18 = துணையமைப்புக்கள்
| data18 = }
| label19 = சொந்தக்காரர்
| data19 = }
| class20 = குறிப்பு
| label20 = Motto
| data20 = }}}
| label21 = இணையத்தளம்
| data21 = }
| label22 = கலைக்கப்பட்டது
| data22 = }}  
| below = }
}}<noinclude></noinclude>
# கீழ் பவானி திட்ட கால்வாய்

**கீழ் பவானி திட்ட கால்வாய்** என்பது பவானி ஆற்றின் குறுக்கே கட்டப்படுள்ள பவானிசாகர் அணையிலிருந்து செல்லும் 125 மைல் நீளமுடைய பாசன வாய்க்காலாகும். இதனால் ஈரோடு மற்றும் கரூர் மாவட்டங்கள் பயன் பெறுகின்றன. இக்கால்வாயின் மூலம் 2.07 லட்சம் ஏக்கர் நிலங்கள் பாசன வசதி பெறுகின்றன.  
முதன்மை கால்வாய் அதிகபட்சமாக 2300 கன அடி நீரை கொண்டு செல்லும் வகையில் வடிவமைக்கப்பட்டுள்ளது. முதன்மை கால்வாயிலிருந்து நீரை வயல்களுக்கு கொண்டு செல்லும் வாய்க்கால்களின் மதகு கன அடிக்கு 60 ஏக்கர் பயன்படுமாறு வடிவமைக்கப்பட்டுள்ளது.  
இக்கால்வாய் ஆண்டுக்கு இரு முறை நீர் பெறுகிறது. பொதுவாக ஆகஸ்ட் 15 முதல் டிசம்பர் 15 வரை ஒரு முறையும் ஜனவரி 1 முதல் ஏப்ரல் 15 வரை மற்றொரு முறையும் நீர் பெறுகிறது. அணையின் நீர் இருப்பை கணக்கில் கொண்டு நீர் திறக்கப்படும் தேதி மாற்றத்துக்குள்ளாகும்.
# கீழ் பவானி திட்ட கால்வாய்

## கான்கிரீட் தளமும் எதிர்ப்பும்

2013 ஆம் ஆண்டில், தமிழ்நாடு அரசு கீழ் பவானி கால்வாயின் கான்கிரீட் தளம் அமைக்கும் திட்டத்தை மேற்கொண்டது, இருப்பினும், விவசாயிகள் அதை கடுமையாக எதிர்த்ததால் அந்த திட்டம் கைவிடப்பட்டது . இப்போது மீண்டும் பல ஆண்டுகளுக்குப் பிறகு, கான்கிரீட் தளம் உள்ளிட்ட புனரமைப்புப் பணிகளைக் குறிப்பிட்டு, மே 1, 2023 அன்று இந்தத் திட்டத்தைத் தொடங்க அரசாங்கம் திட்டமிட்டுள்ளது. இந்ததிட்டம் தொடங்கினால், இது நிலத்தடி நீர் செறிவூட்டலை கடுமையாக பாதிக்கும், இதன் மூலம் ஈரோடு, திருப்பூர், கரூர் மாவட்டங்களில் உள்ள லட்சக்கணக்கான விவசாயிகள் மற்றும் சாமானிய மக்களை நேரடியாகப் பாதிக்கும். இதனால் ஒட்டுமொத்த வேளாண் சூழலமைப்பு மற்றும் குடிநீர் வழங்கல் அமைப்புக்கு பெரும் அச்சுறுத்தலாக இருக்கும் என்று விவசாயிகள் தெரிவித்து உள்ளனர். இவ்வாறு கான்க்ரீட் தளம் அமைக்கப்பட்டால் நிலத்தடி நீர் வற்றி நிலம் பாலைவனமாகிவிடும் என்ற கருத்தும் உள்ளது.  
சில விவசாயிகள் கான்கிரீட் தளம் அமைப்பதை ஆதரிக்கின்றனர், ஆனால் இப்பகுதியில் வாழும் பெரும்பாலான விவசாயிகள் கான்கிரீட் தளம் அமைப்பதை எதிர்க்கின்றனர் . இந்த மாவட்டங்களில் குறைந்த மழைப்பொழிவு பெறுவதுடன், அரை வறண்ட பகுதிகளாக வகைப்படுத்தப்பட்டுள்ளதுடன், இந்த கால்வாய் மட்டுமே இங்கு வாழும் அனைத்து மக்களின் குடிநீர் ஆதாரமாக உள்ளது. பல பஞ்சாயத்துகள் மற்றும் நகராட்சிகள் இந்த கால்வாயை நகர்புற மற்றும் ஊரக குடிநீர் விநியோகத்திற்கு நம்பியுள்ளன. இந்த கான்கிரீட்தளம் அமைப்பதற்கு எதிராக மாபெரும் ஆர்ப்பாட்டங்களும் போராட்டங்களும் நடத்தப்பட்டன.
# கீழ் பவானி திட்ட கால்வாய்

## வெளி இணைப்பு

http://www.jalaspandana.org/node/21
# விக்கிப்பீடியா:ஆலமரத்தடி/தொகுப்பு27

## புறப்பெயர் (exonym)

பிறமொழிப் பெயர்களை ஒரு மொழியினர் தம் மொழியுள் வழங்கும் பொழுது தம் மொழி வழக்கத்தின் படி திரித்து (மொழிக்கு ஏற்றவாறு மாற்றி) வழங்குதல் இயற்கை. இவற்றுக்கு பல்வேறு வரலாற்றுக் காரணங்களும் இருக்கும். மொழி இயல்புகளையும் வழக்கங்களையும் அறியாமல் பல தமிழர்கள் இணைய உலகிலே தாறுமாறாகத் தமிழை பழித்து எழுதுகின்றார்கள். ஆங்கிலத்திலே exonym (புறப்பெயர்) என்னும் முறையையும் இவர்கள் அறியாமல் பேசுகின்றார்கள். *விண்டோசு* (windows) என்றோ *இலண்டன்* (London) என்றோ எழுதுவது தவறில்லை. இவ்வுண்மைகளை வேண்டுமென்றே சிலர் உணர/ஏற்க மறுக்கின்றனர் என்று நினைக்க வேண்டியுள்ளது. ஆங்கிலத்தில் London என்பதை, *உரோமன்/இலத்தீன் எழுத்துக்களிலேயே* எழுதும் பிற மொழியாளர்கள் எப்படி எழுதுகிறார்கள் என்று பாருங்கள் (அதுவும் இவற்றுள் பெரும்பாலானவை *ஒரே மொழிக்குடும்பத்தைச் சேர்ந்த மொழிகள்*): ஆங்கில விக்கியில் (exonym)  
:For example, *London* is known as *Londres* in French, Spanish and Portuguese, *Londino* (*Λονδίνο*) in Greek, *Londen* in Dutch, *Londra* in Italian, Romanian and Turkish, *Londýn* in Czech and Slovak, *Londyn* in Polish, *Lundúnir* in Icelandic, and *Lontoo* in Finnish.  
மேலும் அதே மேற்கோள் கட்டுரையில் "An example of a translated exonym is the name Soviet Union." என்கிறார்கள். நாம் *சோவியத் ஒன்றியம்* என்றோ, *சோவியத்து ஒன்றியம்* என்றோ எழுதினால் ஒரு தவறும் இல்லை. தமிழை, தமிழ் இலக்கணத்தை, தமிழ் மரபுகளை அறவே மதிக்காதவர்கள் செய்யும் பரப்புரைகளால் மயங்காமல் நாம் கூடியவரை நல்ல முறைகளையே பின்பற்ற வேண்டும் என வேண்டிக்கொள்கிறேன். நம் எழுத்தும் நடையும் முன்னெடுத்துக்காட்டாக இருக்க முயல வேண்டும். எளிமையாகவும், அதே நேரத்தில் நல்ல தரமுடையதாகவும் இருக்க வேண்டும். இந்த புறப்பெயர் (எக்ஃசோனிம்) பற்றியும் நம் விக்கிக் கொள்கைகள் அல்லது பரிந்துரைகளில் எழுதி வைத்தால் பின்னர் அறியாதவர்களுக்குச் சுட்டிக்காட்ட உதவக்கூடும்.--செல்வா 16:13, 10 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## தினமலர் முதற்பக்கத்தில்

தினமலர் முதற்பக்கத்தில் "இன்று.." என்ற புதிய பகுதி சேர்க்கப்பட்டிருக்கிறது. இவற்றில் பெரும்பாலானவை தமிழ் விக்கிப்பீடியாவில் இருந்து எவ்வித மாற்றமும் இன்றி அப்படியே எடுக்கப்பட்டுள்ளன. விகி தாலிபான்கள் எனக் குற்றம் சொல்வோரின் கவனத்துக்கு: சோவியத் ஒன்றியம், விடுதலைக் குடியரசு போன்ற சொற்களை இப்போது எமது ஊடகங்களும் எழுத ஆரம்பித்து விட்டன.--Kanags <sup>\பேச்சு</sup> 11:59, 11 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## பிறந்தநாள் குழுமம்

வணக்கம்!
புதியதாய், பிறந்தநாள் குழுமத்தை தொடங்கி உள்ளேன்.
பிறந்தநாள் குழுமம்  
அனைவரும் அங்கு வருக!
Vatsan34 14:35, 12 அக்டோபர் 2009 (UTC)  
கோப்பைப் பதிவேற்றும் பொத்தானைக் காணவில்லை.--Mbmrameez 06:57, 13 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## முதற்பக்கக் கட்டுரைகள்

ஏற்கனவே முதற்பக்கத்தில் வந்த கட்டுரைகள், இனி இடம்பெறக்கூடிய தரம் உள்ள கட்டுரைகளைத் தொகுத்து ரவி 11:42, 15 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## செய்திகளுக்கு கீழே பயனர் அறிமுகம்

செய்திகளுக்கு கீழே, அல்லது சிறப்புப் படத்துக்கு ஈடாக பயனர் அறிமுகத்தைத் தரலாம். இதர பயனர்களின் கருத்துக்களும் வரவேற்கப்படுகின்றன. --Natkeeran 00:05, 17 அக்டோபர் 2009 (UTC)  
:நற்கீரனின் கருத்தை வரவேற்கிறேன்.--Kanags <sup>\பேச்சு</sup> 02:25, 17 அக்டோபர் 2009 (UTC)
::இக்கருத்தை நானும் வரவேற்கிறேன். --மணியன் 07:02, 17 அக்டோபர் 2009 (UTC)
:::அருமையான திட்டம்.பயனாளர்களின் பங்களிப்புகளுக்கு வழங்கப்படும் அன்பளிப்பு.--Shameermbm<sup>\பேச்சு</sup> 07:14, 17 அக்டோபர் 2009 (UTC)  
:: கருத்துக்களுக்கு நன்றி. ரவி விக்கி விடுப்பில் இருப்பதாகவும், பொருத்தமான் மாறு மாற்றங்கள் செய்யுமாறும் மடல் விருத்திருக்கிறார். --Natkeeran 12:35, 17 அக்டோபர் 2009 (UTC)
:செய்திகளுக்குக் கீழே தந்திருக்கிறேன்.--Kanags <sup>\பேச்சு</sup>
# விக்கிப்பீடியா:ஆலமரத்தடி/தொகுப்பு27

## புதிய தத்தல்

கட்டுரையைத் தொடங்குவதற்கான தத்தலுடன் தேடுவதற்கான தத்தலையும் இணைப்பது பயனாளர்களுக்கு கூடுதல் பயனளிக்கும்.
# விக்கிப்பீடியா:ஆலமரத்தடி/தொகுப்பு27

## தீபாவளி நல் வாழ்த்துகள்

அனைத்து விக்கிபீடியா சமுதாயத்தினைச் சேர்ந்த அனைத்து தமிழ் நெஞ்சங்களுக்கும், பயனாளர்கள்,நிர்வாகிகள் அனைவருக்கும் மற்றும் அவர்கள் குடும்பத்தினருக்கும் என் இனிய தீபாவளி நல்வழ்த்துகள்.--Shameermbm <sup>\பேச்சு</sup> 07:29, 17 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## online , offline தமிழ் என்ன

நான் தேடிப்பார்த்த வரையில் இதற்க்கு தமிழில் கிடைக்க வில்லை
இருந்தால் சொல்ல வேண்டுகிறேன் ...  
online-
offline-  
நானோ , மீட்டர் போன்று இதையும் அப்படி பயன்படுத்துவதா ?  
:*இப்போ நான் ஆன்லைல இருக்கேன்* என்பதை இப்போ *நான் இணைப்பில் இருக்கேன்* எனலாம்.
ஆன்லைன் மாகசீன் என்பதை இணைய இதழ் அல்லது இணைய வழி இதழ் எனலாம். *ஆவ்' லைன்*
என்பதை *இணைப்பில் இல்லை* எனலாம்; *ஆவ்'லைன்ல சாட் பண்ணலாம்* என்பதை *இணையத்துக்கு வெளியே பேசுவோம்* என்பது போல சொல்லலாம். --செல்வா 21:14, 19 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## openwetware

http://openwetware.org/wiki/Main_Page
# விக்கிப்பீடியா:ஆலமரத்தடி/தொகுப்பு27

## புள்ளி விபரம்

மற்ற இந்திய விக்கிகளுடன் த.வி யை ஒப்பிட்ட புள்ளி விபரம் எங்கு கிடைக்கும்? அது செப்டம்பர் மாத விபரமாக இருந்தால் மிகவும் நல்லது. செல்வா அந்தகைய புள்ளிவிபர அட்டவணையை இங்கு பதித்து பார்த்துள்ளேன் --குறும்பன் 13:32, 22 அக்டோபர் 2009 (UTC)  
மடல் அனுப்பி உள்ளேன் பாக்கவும். இதையும் பாக்க: http://meta.wikimedia.org/wiki/List_of_Wikipedias .
--Natkeeran 00:51, 23 அக்டோபர் 2009 (UTC)  
::குறும்பன் நீங்கள் விக்கிப்பீடியா:தமிழ் விக்கிப்பீடியா தரக் கண்காணிப்பு என்னும் பக்கத்தில் ஆகத்து மாதம் (2009) வரையிலான ஒப்பீடுகள் காணலாம். பழைய தர அளவீடு பற்றிய ஒப்பீடுகளும் அங்குள்ளன. பார்ககவும்.--செல்வா 19:31, 24 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## Famine தமிழ் என்ன?

--Natkeeran 03:15, 23 அக்டோபர் 2009 (UTC)  
:: **பஞ்சம்** மயூரநாதன் 03:55, 23 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## வேண்டிய பக்கங்கள்

சிறப்பு:WantedPages பக்கங்களில் கீழ்வரும் பக்கங்கள் எழுதப்படாதனவாகக் காட்டப்படுகின்றன.
1. விக்கிப்பீடியா:பங்களிப்பாளர் கவனத்திற்கு (1,238 இணைப்புக்கள்)
1. விக்கிப்பீடியா:ஒத்தாசை பக்கம் (1,238 இணைப்புக்கள்)
1. விக்கிப்பீடியா:மணல்தொட்டி (1,237 இணைப்புக்கள்)
1. விக்கிப்பீடியா:தொகுத்தல் (1,237 இணைப்புக்கள்)
1. விக்கிப்பீடியா:சிறந்த கட்டுரையை எழுதுவது எப்படி (1,237 இணைப்புக்கள்)
ஆயின்,அப்பக்கங்கள் த.வீயில் உள்ள பக்கங்கள்.இணைத்தப் பக்கங்களுக்கும் சென்று சோதித்தால் இணைப்புகள் சரியான பக்கங்களுக்கு எடுத்துச் செல்கின்றன.இதிலுள்ள வழுவை ஆய்ந்து நீக்குமாறு வேண்டுகிறேன்.--மணியன் 14:30, 24 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## இந்த வாரம் வலைப்பதிவை sitenotice இடலாமா? அத்தோடு எழுத்துப்பெயர்ப்பை ஏதுவாக்க வேண்டும்

--Natkeeran 16:36, 25 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## தமிழ்மண நட்சத்திரமாக தமிழ் விக்கிப்பீடியா வலைப்பதிவு

தமிழ்மணம் இணையத்தளத்தின் நட்சத்திர வலைப்பதிவராக இந்த வாரம் (அக்டோபர் 26 - நவம்பர் 2) தமிழ் விக்கிப்பீடியா வலைப்பதிவு விளங்குகிறது. இதை முன்னிட்டு site noticeல் தமிழ் விக்கிப்பீடியா வலைப்பதிவுக்கான தொடுப்பு சேர்க்கப்பட்டுள்ளது. நண்பர்கள் அனைவரும் அங்கு நிகழும் உரையாடல்களில் கலந்து கொண்டு பங்களிக்குமாறு வரவேற்கிறோம். நன்றி--ரவி 04:37, 26 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## State of Tamil Schools In Malaysia

- State of Tamil Schools
# விக்கிப்பீடியா:ஆலமரத்தடி/தொகுப்பு27

## தமிழில் நலவியல் பற்றிய விபர மடல்கள்

- நலவியல் பற்றிய விபர மடல்கள் பல இணையத்தில் கிடைக்கின்றன. குறிப்பாக கனடா, ஐக்கிய இராச்சியம் ஆகிய நாடுகளில் இருந்து இவை கிடைக்கின்றன. இவை அரசாங்களாக் உருவாக்கப்படுவதால், நம்பத்தகுந்தவை, பொதுவில் இருப்பவை. இவற்றை நாம் இங்கு தகுந்தவாறு பதிவேற்ற வேண்டும்.  
- http://www.trilliumhealthcentre.org/health/search_health_information/MultilanguageSites.html  
--Natkeeran 16:00, 31 அக்டோபர் 2009 (UTC)
# விக்கிப்பீடியா:ஆலமரத்தடி/தொகுப்பு27

## Cholestero

Cholesterol என்பதனையும் கொழுப்பு (Fat) என்றே தவறாக அழைக்கின்றோம்\புரிந்துகொண்டுள்ளார்கள். Cholesterol என்பதன் தமிழ் பதம் என்ன? --குறும்பன் 00:16, 1 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## நிருவாகிகள் தேர்தல்

தற்போது விக்கிப்பீடியா நிருவாகிகள் தேர்தல் நடைபெறுகிறது. நிருவாகிகள் மட்டும் தான் வாக்களிக்கலாமா என அராப்பத் கேட்டிருந்தார். அப்படி இருந்தால் அதற்குப் பெயர் தேர்தல் இல்லை :) அனைத்து பங்களிப்பாளர்களும் வாக்களிக்க வேண்டுகிறேன். --ரவி 06:14, 1 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## புதிய தலைமுறை இதழில் தமிழ் விக்கிப்பீடியா அறிமுகம்

புதிய தலைமுறை (நவம்பர் 12, 2009) இதழில் பக்கம் 46, 47, 48ல் தமிழ் விக்கிப்பீடியா அறிமுகம் வெளிவந்துள்ளது. --ரவி 16:32, 6 நவம்பர் 2009 (UTC)
:நல்ல செய்தி--மணியன் 07:09, 7 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## அண்மைய மாற்றங்கள் பக்கம்

இங்கு காணும் மெனுப்பட்டையில் முதற் சுட்டியான முதற்பக்க உள்ளடக்கம் தவறாக முதற்பக்கத்தின் *வார்ப்புருவிற்கு * இட்டுச் செல்கிறது. சிறப்புப் பக்கங்களை தொகுப்பது எப்படி ? --மணியன் 07:09, 7 நவம்பர் 2009 (UTC)
:தவறுதலாக இல்லை. வேண்டும் என்றே தான் :) முதற்பக்கம் பூட்டப்பட்டிருப்பதால், வழமையான பயனர்களும் அண்மைய மாற்றப் பக்கத்தில் உள்ள இந்த வார்ப்புருவின் மூலம் தேவையான மாற்றங்களைச் செய்வதற்காக இந்த வசதி. தெரியாத்தனமாக முதற்பக்கத்தில் கை வைக்கும் புதுப் பயனர்கள், விசமிகளிடம் இருந்து முதற்பக்கப் பூட்டு காக்கும்.--ரவி 12:16, 10 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## புதிய பதாகை

Wikipedia Forever என்ற புதிய banner அனைத்து மொழிகளிலும் அறிமுகப்படுத்தப்பட்டிருக்கிறது. இதனை எப்படி எங்கே தமிழாக்குவது? "விக்கிப்பீடியா என்றென்றும்" என்று தமிழ்ப்படுத்தலாமா?--Kanags <sup>\பேச்சு</sup> 11:51, 11 நவம்பர் 2009 (UTC)
:"என்றென்றும் விக்கிப்பீடியா" என்று தமிழ்ப்படுத்தலாம்.--Ragunathan 14:38, 11 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## தமிழ் விக்கிபீடியர்களின் கவனத்துக்கு

நிதி திரட்டும் விளம்பரங்களை தமிழில் நாம் காண இன்னும் ஒரே கட்டம் மட்டுமே உள்ளது!
இங்கே சென்று நான் செய்த மொழிபெயர்ப்பை செரிபார்த்த பின்பு, "done" என்பதை இந்த பக்கத்தில் உள்ள மேல் கட்டத்தில் உள்ள தமிழ செய்தியின் பக்கத்தில் சேருங்கள்.மொழிபெயர்க்கப்பட்ட பக்கம் இதோ . நன்றி. -- Vatsan34 12:09, 14 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## வரலாறு

எப்படி வரலாறு பகுதியில் நாம் செய்தவற்றை சொல்வது? சில கட்டுரைகளில் எழுத்துப்பிழையை சரி செய்தால் வரலாற்றில் எழுத்துப்பிழை சரி செய்தல் என்று எவ்வாறு பதிவது?--
:குறும்பன், ஒரு கட்டுரையைத் தொகுக்கும் போது "சுருக்கம்" என்ற பெட்டிக்குள் எதற்காக அக்கட்டுரையைத் தொகுத்தீர்கள் என்பதைச் சுருக்கமாக எழுதி சேமித்தால் போதும். அது வரலாற்றில் பதிவாகிவிடும்.--Kanags <sup>\பேச்சு</sup> 03:53, 17 நவம்பர் 2009 (UTC) குறும்பன், தொகுக்கும்பொழுது *பக்கத்தைச் சேமிக்கவும்* என்னும் பொத்தானுக்கு
மேலேயே "சுருக்கம்" என்று ஓர் எழுத்திடும் பெட்டி இருக்கும், அதில் குறிப்பை இடுவது மிகவும்
நல்ல பழக்கம். --செல்வா 22:53, 17 நவம்பர் 2009 (UTC).  
நன்றி கனகு & செல்வா --குறும்பன் 01:50, 18 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## Discovery தொலைக்காட்சி - தமிழில்

டிசுக்கவரி தொலைக்காட்சி தமிழில் நிகழ்ச்சிகளை ஒளிபரப்புவதாக அறிகிறேன். யாரேனும் காண இயன்றால், அதில் பயன்படும் கலைச்சொற்களைத் தொகுத்து வழங்க வேண்டுகிறேன். நன்றி--ரவி 20:28, 17 நவம்பர் 2009 (UTC)  
:ரவி, எங்கள் ஊரில் டிசுக்கவரி தமிழில் வருகிறது. கடந்த ஒரு மாதமாக. நான் ஐந்தாறு நிகழ்ச்சிகள் பார்த்தேன். உயிரியல் தொடர்பில் நல்ல தமிழ். தமிழ்த் தொலைக்காட்சிகளை விட நல்ல தமிழ் :). பொறியியல் தொடர்பில் கலைச்சொற்களை குறைவாகவே இருந்தது. பனிச்சீவல் என்பது நான் கேட்ட ஒரு நல்ல சொல். ஆங்கில இணைச்சொல் அறியேன். ஒரு பக்கத்தை உருவாக்கி இச்சொற்களைத் தொகுக்கலாம்.--சிவக்குமார் <sup>\பேச்சு</sup> 20:48, 19 நவம்பர் 2009 (UTC)  
::ஆம் நானும் அண்மையில் ஈரோட்டில் பார்த்தேன். எதிர்பார்த்ததை விட மிக நல்ல தமிழ். நம் தமிழ் ஊடகங்கள் இவர்களிடமிருந்து கற்றுக் கொள்ள வேண்டியது ஏராளம். இம்மொழிபெயர்ப்பில் ஈடுபட்டுள்ளோரைத் தொடர்பு கொள்ள முடிந்தால் நன்றாக இருக்கும். -- சுந்தர் <sup>\பேச்சு</sup> 17:40, 18 டிசம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## Internet access 'can be matter of life and death' - Only 100 of the world's 7,000 languages existed in cyberspace,

Internet access 'can be matter of life and death' --Natkeeran 06:10, 18 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு27

## Vancouver's Winter Games broadcast in South Asian languages too - Bangla, Gujarati, Hindi, Tamil, Urdu, Punjabi

- Vancouver's Winter Games broadcast in South Asian languages too --Natkeeran 06:15, 18 நவம்பர் 2009 (UTC)
# ஐக்கிய நாடுகள் சூழல் திட்டம்

**ஐக்கிய நாடுகள் சூழல் திட்டம்** (United Nations Environment Programme) என்பது, ஐக்கிய நாடுகள் அவையின் சூழல் தொடர்பான நடவடிக்கைகளை ஒருங்கிணைப்பதற்கான ஒரு அமைப்பு ஆகும். இது வளர்ந்துவரும் நாடுகள் சூழல் தொடர்பில் பயனுள்ள கொள்கைகளை நிறைவேற்றுவதற்கு உதவுவதுடன், முறையான சூழல்சார் செயல்முறைகள் ஊடான தாங்கு வளர்ச்சியையும் ஊக்குவித்து வருகிறது. கெனியாவின் தலைநகரான நைரோபியில் தலைமையகத்தைக் கொண்டிருக்கும் இந்த அமைப்பு, மனிதச் சூழல் தொடர்பான ஐக்கிய நாடுகள் மாநாட்டைத் தொடர்ந்து 1972 யூன் மாதத்தில் நிறுவப்பட்டது. ஐக்கிய நாடுகள் சூழல் திட்டத்துக்கு ஆறு உலகப்பகுதி அலுவலகங்களும், பல நாடுகளுக்கான அலுவலகங்களும் உள்ளன.  
உலகம், உலகப்பகுதிகள் ஆகிய மட்டங்களில் சூழல்சார் விடயங்களுக்கான அதிகாரம் அளிக்கப்பட்ட ஐக்கிய நாடுகள் அமைப்பு இதுவே. சூழல் தொடர்பான ஒருமனதான கொள்கைகளின் உருவாக்கத்தை ஒருங்கிணைப்பதற்கான ஆணை இதற்கு வழங்கப்பட்டுள்ளது. உலகம் தழுவிய சூழலைத் தொடர்ச்சியான மீளாய்வுக்கு உட்படுத்துவதன் மூலமும், புதிதாக உருவாகக்கூடிய பிரச்சினைகளை அரசுகளினதும், உலக சமுதாயத்தின் கவனத்துக்குக் கொண்டுவருவதன் மூலமும் இப்பணியை ஐக்கிய நாடுகள் சூழல் திட்டம் செய்து வருகிறது. ஐக்கிய நாடுகள் சூழல் திட்டத்துக்கான ஆணையும் அதன் குறிக்கோள்களும், ஐக்கிய நாடுகள் அவையின் பொதுச்சபையில் நிறைவேற்றப்பட்ட தீர்மானங்களையும், அறிவிப்புகளையும் அடிப்படையாகக் கொண்டவை. 1972 ஆம் ஆண்டு டிசம்பர் 15 ஆம் தேதி ஐக்கிய நாடுகள் பொதுச் சபையில் நிறைவேற்றப்பட்ட தீர்மானம் 2997 (XXVII), அதற்கு 1992 இல் செய்யப்பட்ட திருத்தங்கள், ஐக்கிய நாடுகள் சூழல் திட்டத்தின் ஆட்சிக் குழுவின் 19 ஆவது அமர்வில் ஏற்றுக்கொள்ளப்பட்ட ஐக்கிய நாடுகள் சூழல் திட்டத்தின் பங்கும் ஆணையும் தொடர்பான நைரோபி அறிக்கை, 2000 ஆண்டு மே 31 ஆம் தேதி வெளியிடபட்ட மால்மோ அமைச்சக அறிக்கை என்பன இவையாகும்.  
இவ்வமைப்பின் நடவடிக்கைகள் வளிமண்டலம், கடல்சார்ந்தனவும், நிலம்சார்ந்தனவுமான சூழ்நிலை மண்டலங்கள் என்பன சார்ந்த விடயங்களோடு தொடர்புபட்டவை. பன்னாட்டுச் சூழல் மரபொழுங்குகளை உருவாக்குவதிலும்; சூழல் அறிவியல், தொடர்பான தகவல்கள், கொள்கைகளில் அவற்றின் பங்குகள் குறித்து விளக்குதல்; கொள்கைகளை உருவாக்குதல் அவற்றை நடைமுறைப்படுத்துதல் தொடர்பில் நாட்டு அரசுகளுடனும், உலகப்பகுதி அமைப்புக்களுடனும் பணியாற்றுதல்; சூழல்சார் அரசுசாரா அமைப்புக்களுடன் சேர்ந்து பணியாற்றுதல் ஆகியவற்றில் இவ்வமைப்புக் குறிப்பிடத்தக்க பங்கு ஆற்றியுள்ளது.
# ஐக்கிய நாடுகள் சூழல் திட்டம்

## இதனையும் காண்க

- புவி சூடாதல் தொடர்பாக அரசுகளுக்கிடையேயான குழு
# புறக்கருவி இடைமுகம்

PCI என்பது கணினிகளில் காணப்படும் பரவலான இடைமுகம் ஆகும். PCI என்பது Peripheral Component Interface, அதாவது புறக்கருவி இடைமுகம் என்பதற்கு சுருக்கம். PCI 1990களில் உருவாக்கப்பட்டு, 1995இல் முதன்முறை செந்தரம் வெளியிடப்பட்டது. முன்பு தனிநபர் கணினிகளில் புழக்கத்தில் இருந்த வேகக்குறைவான் ISA (Industry Standard Architecture-தொழிலக நெறி கட்டமைப்பு) பாட்டையை கொஞ்சங்கொஞ்சமாக நீக்கிவிட்டது. முதலில் சேவையகங்களில் (Servers) EISA (Extended ISA/தொழிலக நெறி விரிவு கட்டமைப்பு) பாட்டையை நீக்கி PCI இடம்பெற்றது. பிறகு தனிநபர் கணினிகளில் ISAக்கு மாற்றாகிவிட்டது.  
PCI ஒரு இணைநிலை பாட்டையாக (parallel bus) 32-துணுக்கு/33&nbsp;MHz, 64-துணுக்கு/32&nbsp;MHz, 32-துணுக்கு/64&nbsp;MHz (3.3V மட்டும்), 64-துணுக்கு/64&nbsp;MHz ஆகிய ஆக்கநிலைகளில் உள்ளது. PCI-X பதி 2.0 செந்தரத்தால் PCI பாட்டை 533&nbsp;MHz ஆகிய வேகத்திற்கு மேம்படுத்தப்பட்டது. PCI-X பாட்டை PCI பாணியில் இயங்கும் போது,  
*அடிப்படைகள்*  
PCI ஒரு ஏற்றம்-சேமிப்பு கட்டமைப்பு (load store architecture) அடிப்படையில் அமைந்த பாட்டையாகும். ஒரு PCI அமைப்பில் பல முகவர்கள் ஒரே பாட்டையை பகிர்கின்றனர். ஒரு PCI பாட்டையில் மூன்று வகைகளான முகவர்கள் உள்ளன—புரவன்-இணைவி (initiator), இலக்கு (target) மற்றும் துவக்கி (target).
# இராப்பாடி

இராப்பாடி என்னும் (nightingale) பறவை தேன்சிட்டு என்றும் வானம்பாடி என்றும் அழைக்கப்படுகிறது. இது ஒரு அழிந்து வரும் பறவை இனம். இது இரவு நேரங்களில் பாடுவதால் இது இராப்பாடி என்று அழைக்கப்படுகிறது.  
இது ஒரு இடம்பெயரும், பூச்சியுண்ணும் இனமாகும். ஐரோப்பிய, தென்மேற்கு ஆசிய நாடுகளில் காடுகளில் இனம்பெருக்கி வளர்கின்றது. பொதுவாக அமெரிக்காவில் இயற்கையில் இருப்பதில்லை.
# யூ.என்.ஈ.பி சசக்காவா பரிசு

**யூ.என்.ஈ.பி சசக்காவா பரிசு** (UNEP Sasakawa Prize) என்பது, சூழல் தொடர்பில் சிறப்பான சாதனைகளைச் செய்த ஒருவருக்கு வழங்கப்படும் ஒரு பரிசு ஆகும். ஐக்கிய நாடுகள் சூழல் திட்டத்தின் கொள்கைகளுக்கும் குறிக்கோள்களுக்கும் ஒத்த வகையில், சூழல் பாதுகாப்பு அதன் மேலாண்மை போன்றவற்றுக்குப் பங்களிப்புச் செய்யக்கூடிய சாதனைகளைச் செய்பவர்களே இப் பரிசைப் பெறுவதற்குத் தேர்ந்து எடுக்கப்படுகின்றனர். இது 200,000 அமெரிக்க டாலர் பரிசுத்தொகையையும் உள்ளடக்கியது. இதனால் இப்பரிசைப் பெறுவது இத்துறையில் ஒரு மிகப் பெரிய மதிப்பாகவும், தமது சாதனைகளை மேலும் வளர்த்தெடுப்பதற்கான நிதியை வழங்குவதாகவும் அமைகின்றது.  
1984 ஆம் ஆண்டில் முதன்முதலாக வழங்கப்பட்ட இப் பரிசு 2003 ஆம் ஆண்டுவரை 30 பேர்களுக்கு வழங்கப்பட்டது. 2004 ஆம் ஆண்டு இப் பரிசைப் பெற்ற அனைவரையும் பீஜிங்குக்கு வரவழைத்து அப்பரிசின் 20 ஆவது ஆண்டு நிறைவைக் கொண்டாடினர். 2005 ஆம் ஆண்டில் ஐக்கிய நாடுகள் சூழல் திட்டமும், நிப்பான் பவுண்டேசனும் இணைந்து இப் பரிசைப் புதிய முறையில் வழங்கத் தொடங்கினர். இப் புதிய முறையின் கீழ் ஒவ்வொரு ஆண்டும் பரிசுக்குரிய கருப்பொருள் மாற்றப்படுகின்றது. 2010 ஆம் ஆண்டுப் பரிசுக்குரிய கருப்பொருளாக "தட்பவெப்ப மாற்றத்தைத் தடுப்பதற்கான பசுமைத் தீர்வுகள்" என்பதாகும்.
# யூ.என்.ஈ.பி சசக்காவா பரிசு

## வெளியிணைப்புகள்

- யூ.என்.ஈ.பி சசக்காவா பரிசு ஐக்கிய நாடுகள் சூழல் திட்டத்தின் இணையத்தளத்தில் இருந்து.
# எடீ ஹேசல்

**எடீ ஹேசல்** ( ஏப்ரல் 10, 1950 – டிசம்பர் 23, 1992 ) அமெரிக்காவின் தொடக்க-கால ஃபங்க் இசை வல்லுனர்.  
**மேகட் பிரெயின்** என்ற பாடலுக்கு அவர் இசைத்த பத்து நிமிட கிதார் தனியிசை, சில இசைத் திறனாய்வாளர்களால் மிகச்சிறந்த கிதார் தனியிசை என்று தர வரிசைப்படுத்தப்பட்டுள்ளது; இன்னும் சில திறனாய்வாளர்கள், கிதார் இசையில் முடிசூடா மன்னனான ஜிமி எண்ட்ரிக்சுக்கு நிகராக ஹேசலை நிறுத்துகின்றனர்.
# வில்லியம் ஆர்வி

**வில்லியம் ஆர்வி** (*William Harvey*; **வில்லியம் ஹார்வி**, ஏப்ரல் 1, 1578 - சூன் 3 1657) என்பவர் ஆங்கிலேய மருத்துவ ஆராய்ச்சியாளர். உடற்கூற்றியல், உடலியங்கியல் ஆகிய துறைகளில் பெரும் பங்களிப்பை வழங்கியவர். குருதி இதயத்திலிருந்து தொடங்கி மனித மூளை உட்பட உடலின் பல பகுதிகளுக்கும் சென்று திரும்பவும் தொடங்கிய இடமான இதயத்திற்கே வந்து சேருகிறது என்ற குருதிச் ஓட்டம் பற்றிய புதிய தகவலை தம் ஆராய்ச்சியின் மூலம் முதன் முதலாக வெளியிட்டார். இந்தக் கண்டுபிடிப்பு மருத்துவத்துறையில் மேலும் பல முன்னேற்றங்கள் ஏற்பட உதவியாக இருந்தது என்று மருத்துவ உலகில் கருதப்படுகிறது.  
இங்கிலாந்தில் 1578 ஆம் ஆண்டில் பிறந்தார். இவர் தமது பதினைந்தாம் வயதில் கேம்பிரிட்ஜ் பல்கலைக்கழகத்தில் சேர்ந்தார். கேம்பிரிட்ஜ் பல்கலைக்கழகத்தில் பயின்ற பின்பு இத்தாலியிலுள்ள பாதுவா பல்கலைக்கழகத்திற்குச் சென்று பயின்றார். அதே பல்கலைக்கழகத்திலேயே பேராசிரியராகவும் ஆனார். வில்லியம் ஹார்வி முதலாம் சார்லஸ் மன்னரின் அபிமானத்துக்குரிய மருத்துவராக பணியாற்றினார்.
# வில்லியம் ஆர்வி

## பிறப்பும் படிப்பும்

ஆர்வி இங்கிலாந்தில் கென்டில் உள்ள போக்ச்டன் என்னும் ஊரில் பிறந்தார். தமது 15 ஆம் அகவையில் 1593 இல் கேம்பிரிச்சுப் பல்கலைக்கழகத்தில் சேர்ந்து கலையையும் மருத்துவத்தையும் பயின்றார். 1597 இல் இளங்கலைப் பட்டம் பெற்று வெளியேறினார். பின்னர் அவர் பிரான்சு, ஜெர்மனி ஆகிய நாடுகளுக்குப் பயணம் மேற்கொண்டு இத்தாலி வந்தடைந்தார். அங்கு 1599 இல் பாதுவா பல்கலைக்கழகத்தில் மருத்துவம் பயின்றார். 1602 ஆம் ஆண்டில் மருத்துவப் பட்டம் பெற்றார்.
உடற் கூறுப் பேராசிரியர் பெப்ரிசியஸ் என்பவர் மிகவும் புகழ் பெற்ற மருத்துவ அறிஞர்.அவரிடம் வில்லியம் ஆர்வி படித்தார் என்பது குறிப்பிடத்தக்கது. 1602 இல் பட்டம் பெற்ற பிறகு இங்கிலாந்துக்குத் திரும்பினார். கேம்பிரிச்சுப் பல்கலைக் கழகத்தில் சேர்ந்து மற்றொரு
மருத்துவப் பட்டமும் பெற்றார்.
# வில்லியம் ஆர்வி

## திருமணம்

1604 ஆம் ஆண்டில் எலிசபெத் பிரவுன் என்பவரைத் திருமணம் செய்து கொண்டார். அவர்களுக்குக் குழந்தைகள் இல்லை.
# வில்லியம் ஆர்வி

## தொழிலும் ஆராய்ச்சியும்

1607 இல் வில்லியம் ஆர்வி இலண்டனில் உள்ள ராயல் மருத்துவர் கல்லூரியில் சேர்ந்தார். மருத்துவர் தொழிலைச் செய்துகொண்டே தமக்குப் பிடித்தமான குருதி ஓட்டம் பற்றிய ஆராய்ச்சியைத் தொடர்ந்தார்.
1616 இல் தாம் செய்து வந்த குருதி ஓட்டம் பற்றியும் இதயம் தமனிகள் சிரைகள் முதலியவற்றின் செயல்பாடுகள் குறித்து விளக்க
மாகவும் விரிவாகவும் மருத்துவ மாணவர்களிடம் கூறி வந்தார்.
இதயம் சுவாசக்கோசங்களின் உதவியுடன் குருதியை ஏற்றுக்கொண்டு மறுபடியும் வெளியே அனுப்புகிறது என்றும் இரத்த ஓட்டம் என்பது தடைபெறாமல் நடைபெறும் ஒரு சுழற்சி என்றும் இதைத் இதயத் துடிப்பு மூலம் உணரலாம் என்றும் கூறினார். இந்தக் கருத்துகளைக் கேட்டுக் கேலி செய்து சக மருத்துவர்கள் நகைத்தனர். ஆனால் தளர்ச்சி அடையாமல் தமது ஆராய்ச்சியைத் தொடர்ந்தார்.  
1628 இல் 'இதயம் இரத்தம் -இவற்றின் இயக்கம்' என்னும் ஓர் ஆராய்ச்சி நூலை எழுதி வெளியிட்டார். இதற்குப் பிறகு ஆர்வியின் ஆய்வுகளை உண்மையென மற்ற மருத்துவர்கள் ஒப்புக்கொண்டனர். இதயம் என்பது ஒரு பம்பு போல வேலை செய்து குருதியைத் தமனிகள் மூலம் உடலெங்கும் உந்தித் தள்ளி அனுப்புகிறது. இந்தக் குருதி தமனிகளிலிருந்து சிரைக்கு மாறி மீண்டும் இதயத்துக்கு வருகிறது. குருதிக் குழல்களில் உள்ள குருதி பின்னோக்கிச் செல்லாமல் இருக்க வால்வுகள் உதவுகின்றன.அதாவது குருதி ஓட்டம் எப்போதும் இதயத்தை நோக்கியே இயங்குகிறது என்று சான்றுகளுடன் ஆர்வி விளக்கினார். தம் கருத்துகளைத் தக்கச் சான்றுகளுடன் மெய்ப்பிக்க, இறந்த விலங்குகளின் உடல்களையும் மனித உடல்களையும் வெட்டிச் சோதனை செய்தார். 1651 ஆம் ஆண்டில் 'விலங்குகளின் தலைமுறைகள்' என்னும் தலைப்பில் மற்றொரு நூலை எழுதி வெளியிட்டார். இந்நூல் இக்கால 'கரு' ஆராய்ச்சிக்கு அடிப்படையாக உள்ளது. சிறந்த மருத்துவராகப் பலராலும் பாராட்டப்பட்டவர் வில்லியம் ஆர்வீ ஆவார். அவர் முதலாம் ஜேம்ஸ், முதலாம் சார்லஸ் ஆகிய ஆங்கில மன்னர்களுக்கு மருத்துவராக இருந்தார் என்பது குறிப்பிடத்தக்கது.  
இதயம் ஒவ்வொரு முறையும் துடிக்கும்போது இரண்டு அவுன்ஸ் ரத்தம் வெளியேற்றப்படுவதையும் நிமிடத்திற்கு எழுபத்திரண்டு முறை துடிப்பதையும் ஒரு நாளைக்கு ஆயிரத்து ஐநூறு காலன் ரத்தம் அதன் வழியாக செல்வதையும் வில்லியம் ஹார்வி கண்டறிந்தார். இதயத்திலிருந்து ரத்தம் தமனிகளின் மூலமாக வெளிச்சென்று சிரைகளின் மூலமாய் அது மீண்டும் இதயத்தை அடைகிறது என்பதையும் வில்லியம் ஹார்வி கண்டறிந்து உலகிற்குச் சொன்னார்.
# ஓமந்தூர் ராமசாமி

**ஓமந்தூர் பெ. இராமசாமி ரெட்டியார்** (*Omandur Ramasamy Reddiyar*) (1 பிப்ரவரி, 1895 - 25 ஆகத்து 1970) இந்திய தேசிய காங்கிரசு கட்சியை சேர்ந்த ஒரு அரசியல்வாதி ஆவார். சென்னை மாகாணம் மற்றும் சென்னை மாநிலத்தின் முதல்வராகப் பணியாற்றியவர். அவரது ஆட்சியின் போது மடங்கள், ஆதீனங்கள், கோயில்களின் சொத்துக்களை சிலர் மட்டுமே சுரண்டி வருவதைத் தடுக்க சட்டம் கொண்டுவந்தார். ஜமீன்தார் இனாம் முறையை ஒழித்தார், ஊழலுக்கு எதிராக நடவடிக்கை எடுத்தார். பூரண மதுவிலக்கை அமல்படுத்தினார்.
# ஓமந்தூர் ராமசாமி

## ஆரம்ப வாழ்க்கை

ஓமந்தூர் ராமசாமி ரெட்டியார், சென்னை மாகாணத்தின், தென் ஆற்காடு மாவட்டத்தில் உள்ள திண்டிவனத்துக்கு அருகில் அமைந்துள்ள ஓமந்தூர் கிராமத்தில் 1895 ஆம் ஆண்டு பிறந்தார். அவர் வால்டர் சுடர் பள்ளியில் தனது பள்ளிப்படிப்பை பயின்றார். தன் இளவயதிலேயே இந்திய விடுதலை இயக்கத்தில் தன்னை ஈடுபடுத்தி கொண்டார்.
# ஓமந்தூர் ராமசாமி

## முதலமைச்சராக

இராமசாமி ரெட்டியார், சென்னை மாகாணத்தின் முதலமைச்சராக மார்ச் 23, 1947 முதல் ஏப்ரல் 6, 1949 வரை பதவியில் இருந்தார். இவர் விடுதலையடைந்த இந்தியாவில் சென்னை மாகாணத்தின் முதல் முதலமைச்சராவார். இவரது பதவிக் காலத்தில், சென்னை கோயில் நுழைவு அதிகாரமளிப்புச் சட்டம் 1947 இயற்றப்பட்டது. இந்தச் சட்டத்தின் மூலம் தலித்துகள், தாழ்த்தப்பட்டோர் இந்து கோயில்களுக்குள் செல்ல உரிமையளிக்கப்பட்டது. அவரது ஆட்சியின் போது மடங்கள், ஆதீனங்கள், கோயில்களின் சொத்துக்களை சிலர் மட்டுமே சுரண்டி வருவதைத் தடுக்க சட்டம் கொண்டுவந்தார். ஜமீன்தார் இனாம் முறையை ஒழித்தார், ஊழலுக்கு எதிராக நடவடிக்கை எடுத்தார். பூரண மதுவிலக்கை செயல்படுத்தினார். இந்து சமய அறநிலையத்துறைச் சட்டம் மற்றும் தேவதாசி முறை ஒழிப்பு சட்டம் ஆகியவற்றை இயற்றினார். திருப்பதி கோயிலின் அறங்காவலர் குழுவில் அரசு சார்பானவராக குலசேகர தாசு என்ற பட்டியல் இனத்தவரை நியமித்தார்.
# ஓமந்தூர் ராமசாமி

## ஹைதராபாத் இணைப்பு

ஹைதராபாத் சமஸ்தானத்தை இந்திய நாட்டுடன் இணைப்பதில் பெரும் பங்காற்றினார். பாகிஸ்தானில் இருந்து ஹைதராபாதுக்கு விமானம் மூலம் ஆயுதங்கள் கொண்டுவரப்படுகின்றன என படேலுக்கு ஒமந்தூரார் எச்சரிக்கை செய்தார். அதன் பின்னரே ஹைதராபாத் மீது இராணுவ நடவடிக்கை மேற்கொள்ளப்பட்டு இந்திய தேசத்துடன் இணைக்கப்பட்டது. இந்த அரும்பணிக்காக படேல் அவர்கள் ஒமந்தூராரை மனம் திறந்து பாராட்டினார். ஆனால் பின்நாளில் எழுதப்பட்ட வரலாற்றில் ஒமந்தூராரின் பங்களிப்புகள் இருட்டடிப்பு செய்யப்பட்டுள்ளன.
# ஓமந்தூர் ராமசாமி

## இறுதி வாழ்வு

முதலமைச்சர் பதவியிலிருந்து விலகியபின், ஒமந்தூராரின் மனம் முழுமையாக ஆன்மீகத்தின் பக்கம் சென்றது. அரசியலில் இருந்து விலகி வடலூரில் விவசாயப் பணியை மேற்கொண்டார். வடலூரில் சுத்த சன்மார்க்க நிலையத்தை நிறுவினார். இவர் வள்ளலார் குருகுலப் பள்ளி, அப்பர் அநாதைகள் மற்றும் ஏழை மாணவர் இல்லம், அப்பர் சான்றோர் இல்லம், இராமலிங்க தொண்டர் இல்லம் என பலநிறுவனங்களை தொடங்கினார். இவர் ஆகத்து 25, 1970 இல் உடல்நலக் குறைவால் மறைந்தார்.
# ஓமந்தூர் ராமசாமி

## நினைவு

- ஓமந்தூர் ராமசாமி ரெட்டியாரின் நினைவை போற்றும் வகையில் தமிழ்நாடு அரசு விழுப்புரம் மாவட்டம் ஓமந்தூரில் மணிமண்டபம் அமைத்துள்ளது.
- இந்திய அஞ்சல் துறை ஓமந்தூர் இராமசாமி ரெட்டியார் நினைவாக அஞ்சல் தலை வெளியிட்டுள்ளது.
- மு.கருணாநிதி ஆட்சியில் இவர் நினைவாக 'ஓமந்தூரார் மாளிகை' புதிய தலைமை செயலகத்திற்காக சென்னை அண்ணாசாலையில் பிப்ரவரி 2014 கட்டிமுடிக்கப்பட்டது. பின் ஆட்சி பொறுப்பேற்ற ஜெ.ஜெயலலிதா 400 படுக்கை வசதி கொண்ட 'ஓமந்தூரார் பலதுறை மருத்துவமனை'யாக மாற்றினார்.
# ஆனந்த், குசராத்

**ஆனந்த்** (, ) என்பது இந்திய மாநிலமான குசராத்தில் ஆனந்த் மாவட்டத்திலுள்ள நகராட்சி அமைப்பு ஆகும்.  
ஆனந்த் நகரைத் தலைமை இடமாகக் கொண்டு இந்தியாவின் புகழ்பெற்ற அமுல் எனப்படும் ஆனந்த் கூட்டுறவு பால் உற்பத்தியாளர்கள் இணையம் இயங்கி வருகிறது., திரிபுவன்தாசு படேல், வர்கீசு குரியன், அரிசந்த் மேகா தலாயா ஆகிய மூவர் அணியால், இந்தியாவின் வெண்மைப் புரட்சிக்கு வித்திட்ட இடமாக இந்நகரம் திகழ்கிறது.
# ஆனந்த், குசராத்

## புவியியல்

ஆனந்த் நகரம் 22.57°வடக்கு 72.93°கிழக்கு என்ற அடையாள ஆள்கூறுகளில் அமைந்துள்ளது. கடல் மட்டத்திலிருந்து சராசரியாக 39 மீ (128 அடி) உயரத்தில் அமைந்துள்ளது. நகரம் 47.89 சதுர கிலோமீட்டர் (18.49 சதுர மைல்) பரப்பளவைக் கொண்டுள்ளது.
# திருநாகேசுவரம் நாகநாதசுவாமி கோயில்

**திருநாகேசுவரம் நாகநாதசுவாமி கோயில்** (**Tirunageswaram Naganathar Temple**) தமிழ்நாட்டின் தஞ்சாவூர் மாவட்டம், கும்பகோணம் வட்டம், திருநாகேஸ்வரம் எனும் ஊரில் அமைந்துள்ளது. சம்பந்தர், அப்பர், சுந்தரர் மூவராலும் பாடப் பெற்ற சிவாலயமாகும். இதனால் *பாடல் பெற்ற தலம்* என்ற சிறப்பைப் பெற்றுள்ளது. தேவாரப்பாடல் பெற்ற சோழ நாடு காவிரி தென்கரைத் தலங்களில் 29ஆவது சிவத்தலமாகும்.
# திருநாகேசுவரம் நாகநாதசுவாமி கோயில்

## அமைவிடம்

தஞ்சை மாவட்டத்தில் கும்பகோணத்தில் இருந்து தென்கிழக்கில் காரைக்கால் செல்லும் நெடுஞ்சாலையில் 6 கி.மீ. தொலைவில் திருநாகேஸ்வரம் தலம் அமைந்துள்ளது. சண்பக மரங்கள் நிறைந்து காணப்பட்டதால் இந்தப் பகுதி சண்பகாரண்ய க்ஷேத்திரம் என்று அழைக்கப்பட்டு வந்தது. திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்களில் இத்தலமும் அடங்கும். இத்தலத்தின் அருகில் வைணவத் தலமான திருவிண்ணகர் (ஒப்பிலியப்பன்) திருக்கோயிலும் உள்ளது.
# திருநாகேசுவரம் நாகநாதசுவாமி கோயில்

## கோயில் அமைப்பு

கோயிலானது ஊரின் தென் வடவாக 630 அடியும், கீழ் மேலடி 200 அடியும் கொண்ட பரப்பளவில் அமைந்துள்ளது. கோயிலை ஒட்டி மட விளாகமும், அடுத்து நான்கு வீதிகளும் உள்ளன. நான்கு திசைகளிலும் நான்கு கோபுர வாயில்கள் அழகிய சிற்பங்களுடன் உள்ளன. கோயில் மதில் சுவர்களை அடுத்து பெரிய பிரகாரம் உள்ளது. வட புறம் பூந்தோட்டம் உள்ளது. கிழக்கு கோபுர வாயிலை அடுத்து விநாயகர் கோயில், பலிபீடம், நந்தி மண்டபம், கொடி மரம் ஆகியவை உள்ளன. தெற்கில் குளம் நான்கு புறமும் பழமையான வவ்வால் இரட்டை மண்டப வடிவில் உள்ளது. வடக்குப் புறத்தில் தேர் வடிவில் நூற்றுக்கால் மண்டபம் உள்ளது. கோயில் நடு கோபுர வாயில் அமைப்புடன் தொடங்குகிறது. கோபுர வாயிலையொட்டி பெரிய பிரகாரமும் அதன் பக்கச்சுவர்களை ஒட்டி திருச்சுற்று மண்டபம் உள்ளது. இறைவனுக்கு அருகில் உள்ளது பிரையணிநுதலாள் சந்நிதி. கிரிகுஜாம்பிகை சந்நிதி, தனிக்கோயிலாக விளங்குகிறது. சுதை உருவம். எனவே அபிஷேகம் கிடையாது. தை மாதத்தில் மட்டும் புனுகு சாத்தப்படுகிறது.
# திருநாகேசுவரம் நாகநாதசுவாமி கோயில்

## கோயிலின் சிறப்பு

### வழிபட்டோர்

இராகு, தட்சகன், கார்கோடகன், ஆதிசேஷன், வாசுகி வழிபட்ட தலமாகும். இக்கோயிலில் இவருடைய அமர்ந்த நிலையிலான சிலை உள்ளது. உருத்திராக்க மாலையோ அணிகலன்களோ இல்லாமல் உள்ள இந்த சிலையின் அருகே இவரது தம்பியான பாலறாவாயரின் உருவச்சிலையும், இவரது தாயாரின் உருவச்சிலையும் உள்ளன.
# திருநாகேசுவரம் நாகநாதசுவாமி கோயில்

## கோயிலின் சிறப்பு

### ராகு தலம்

பெரிய பிரகாரத்தின் தென் மேற்கு மூலையில் ராகு சன்னதி உள்ளது.
# திருநாகேசுவரம் நாகநாதசுவாமி கோயில்

## கோயிலின் சிறப்பு

### சிவராத்திரி தொடர்பு

நாகராஜனான வாசுகியும், இன்னும் சில பாம்புகளும் ஒரு மகாசிவராத்திரி இரவில் முதல் காலத்தில் கும்பகோணம் நாகேஸ்வரர் கோயிலிலும், இரண்டாம் காலத்தில் திருநாகேஸ்வரத்திலும், மூன்றாம் காலத்தில் திருப்பாம்புரத்திலும், நான்காம் காலத்தில் நாகூரிலும் வழிபட்டு பலன் அடைந்ததாகத் தலபுராணங்கள் கூறுகின்றன.
# திருநாகேசுவரம் நாகநாதசுவாமி கோயில்

## குடமுழுக்கு

இக்கோயிலின் குடமுழுக்கு 24 அக்டோபர் 2021இல் நடைபெற்றது.
# அண்டவிய மதிப்பு

**அண்டவிய மதிப்பு** என்பது அனேகமாக எல்லா மனிதருக்கும் ஒரேமாதிரி மதிப்பு அல்லது பொருள் தரக்கூடிய ஒன்று. இந்தக் கருத்துரு குறிப்பிட்ட சமயம், நாடு, இனம், மொழி, பொருளாதார நிலை, பாலிய அமைவு ஆகியவற்றைக் கடந்து பொருள் தரக் கூடியவற்றைக் குறிக்கிறது. பல தரப்பட்டவை அண்டவிய மதிப்புக் கொண்டவை என்று கோரப்படுகின்றன. எ.கா மனித உரிமைகள் அண்டவிய மதிப்பு உடையவை என்று பலராலும் கருதப்படுகிறது. எனினும் இவை அண்டவிய மதிப்புப் பெற்றவை, மற்றயவை அல்லது என்று துல்லியமாகக் கூற முடியாது.  
அண்டவிய மதிப்பு என்பது நோக்கி பல வரையறைகள் உள்ளன. ஐசையா பேர்லின் எல்லோரும் ஒன்றை மதித்தால், அதற்கு அண்டவிய மதிப்பு உள்ளது என்று கூறலாம் என்கிறார். எல்லோரும் ஒன்றை அண்டவிய மதிப்பாக கருத காரணங்கள் உண்டு என்றால், அதை அண்டவிய மதிப்பு என்று கூறலாம் என்று அமர்த்தியா சென் கூறுகிறார்.
# 2000கள் தமிழர் பார்வையில்

## அரசியல்

### தமிழீழம்

2002 ஆம் ஆண்டு நேர்வே அரசின் அணுசரையுடன் விடுதலைப் புலிகளுக்கும் ஐக்கிய தேசியக் கட்சி இலங்கை அரசுக்கும் ஒரு போர் நிறுத்த உடன்படிக்கை செய்யப்பட்டது. அப்போது ஈழப்பிரச்சினை ஒரு தீர்வை நோக்கி வரும் என்று பெரும் எதிர்பார்ப்பு இருந்தது. ஆனால் 2008 ஆம் ஆண்டு சுதந்திரக் கட்சித் தலைமையில் அமைந்த இலங்கை அரசு அந்த உடன்படிக்கையில் இருந்து உத்யோகபூர்வமாக விலகிக் கொண்டது. இதைத் தொடர்ந்டு உக்கிரமடைந்த் போரில் விடுதலைப் புலிகள் தோற்கடிக்கப்பட்டனர். விடுதலைப் புலிகளின் தலைவர் பிரபாகரன் மே 19, 2009 கொல்லப்பட்டார். இதைத் தொடர்ந்து 300 000 வரையான தமிழ் மக்கள் வன்னி தடுப்பு முகாங்களில் அடைத்து வைக்கப்பட்டனர்.
# 2000கள் தமிழர் பார்வையில்

## கல்வி

2008 ஆண்டு தமிழ்நாட்டின் 100% மாணவர்கள் ஆரம்ப கல்வி பெறும் வசதி பெற்றனர், இருப்பினும் படிப்பறிவு ~74 மட்டுமே இருந்தது.
# 2000கள் தமிழர் பார்வையில்

## அறிவியலும் தொழில்நுட்பமும்

- 2009 வேதியியலுக்கான நோபல் பரிசை வெங்கட்ராமன் ராமகிருஷ்ணன் பெற்றார்.
- தமிழ்நாட்டின் பென்பொருள் தானுந்து தொழிற்துறைகள் அபரீத வளர்ச்சி கண்டன.
# 2000கள் தமிழர் பார்வையில்

## இசை

2000 களின் தொடக்கத்தில் தமிழ் திரையிசையில் ஏ. ஆர். ரகுமான் முன்னிலையில் இருந்தார்.
தமிழ் ராப் இசை வடிவம் கண்டது.
# 2000கள் தமிழர் பார்வையில்

## திரைப்படம்

- பெரியார்
- மொழி
- பருத்திவீரன்
- அழகி
- விருமாண்டி
- காதல்
- ஆட்டோகிராப்
# 2000கள் தமிழர் பார்வையில்

## விளையாட்டு

சதுரங்கத்தில் தமிழ்நாட்டைச் சேர்ந்த ஆனந் உலக வெற்றிவீரர் ஆனார்..  
இளவழகி, சென்னை வியாசர்பாடியைச் சேர்ந்த உலக கேரம் விளையாட்டு வீரர் ஆவார். பெப்ரவரி 17, 2008ல் பிரான்ஸ் நாட்டில் நடைபெற்ற ஐந்தாவது உலக கேரம் விளையாட்டுப் போட்டியில் பெண்கள் பிரிவில் பட்டம் வென்றுள்ளார்.
# 2000கள் தமிழர் பார்வையில்

## ஊடகங்கள்

### தொலைக்காட்சி

நகைச்சுவைத் நிகழ்ச்சிகள் அறிமுகமாகி மிகுந்த வரவேற்பைப் பெற்றன. கலக்கப் போவது யாரு, அசத்தப்போவது யாரு ஆகியவை பல தமிழ் stand up நகைச்சுவையாளர்களை அறிமுகப்படுத்தின.
# 2000கள் தமிழர் பார்வையில்

## இயற்கை அனர்த்தங்கள்

- 2004 சுனாமியால் 229,866 பேர் இறந்தனர்.
# கூகுள் நூலகத் திட்டம்

**கூகிள் நூலகத் திட்டம்** என்பது உலகில் இருக்கும் அனைத்து நூல்களையும் எண்மிய முறையில் (Digital Form) இணையத்தில் பகிரும் திட்டம் ஆகும். இத் திட்டம் கூகிள் (Google) நிறுவனத்தால், பல்வேறு பல்கலைக்கழங்களின் கூட்டுழைப்போடு செயல்படுத்தப்படுகிறது. இத் திட்டம் 2002 தொடங்கப்பட்டது. இன்று வரை 10 மில்லியன் வரையான நூல்கள் வருடப்பட்டுள்ளன.
# கூகுள் நலம்

**கூகிள் நலம் (Google Health)** என்பது 2008 ஆம் ஆன்டில் கூகுள் நிறுவனத்தால் ஏற்படுத்தப்பட்ட தனிநபர் சுகாதார சேவை தகவல் மையம் ஆகும். இந்தச் சேவையானது 2011 ஆம் ஆண்டில் கூகிள் நிறுவனத்தால் நிறுத்தப்பட்டது. இந்த சேவையினை கூகிள் பயனர்கள் தன்னார்வத்தின் அடிப்படையில் கைமுறையாகவோ அல்லது சேவை பங்குதாரர்களின் சேவையாளர் கணக்கில் புகுபதிகை செய்வதன் மூலமோ தங்களது உடல்நலன் பற்றிய அனைத்துத் தகவல்களையும் ஒரே இடத்தில் ஒழுங்கமைத்துப் பகிர கூகிள் நலம் வழிவகை செய்கிறது.  
இந்த தன்னார்வ அடிப்படையில் வழங்கப்படும் தகவல்களில் அவர்களின் உடல்நிலை, அவர்கள் எடுத்துக்கொள்ளும் மருந்துகளின் விவரம், ஒவ்வாமைகள் மற்றும் ஆய்வு முடிவுகள் ஆகியவை அடங்கும்.
# கூகுள் நலம்

## வரலாறு

கூகிள் நலம் 2006 ஆம் ஆண்டின் மத்தியில் குறைவளர்ச்சி நிலையிலிருந்தது. பின் 2008 இல் இரண்டுமாத சோதனைத்திட்ட அடிப்படையில் 1600 நோயாளிகளுக்கு இந்தச் சேவையானது தெ கிலேவ்லேண்ட் மருந்தகத்தில் நடைபெற்றது. மே 20, 2008 இல் பொதுமக்களின் பயன்பாட்டிற்கு இரண்டாம்நிலைச் சோதனையாக கூகிள் நிறுவனம் வழங்கியது.  
செப்டம்பர் 15, 2010 இல் கூகிள் நிறுவனம், கூகிள் நலத்திற்கான இற்றையாக்கத்தை (அப்டேட்) அளித்தது. இந்த இற்றையாக்கம் தோற்றம் மற்றும் உணர்தலில் மாற்றத்தைக் கொண்டிருந்தது.  
சூன் 24, 2011 இல் கூகுள் நிறுவனம் தங்களின் கூகிள் நல சேவையினை சனவரி 1, 2012 அன்று முதல் திரும்பப் பெறுவதாக அறிவித்தது. சனவரி 1, 2013 முதல் கணினிக் கோப்புகளைப் பதிவிறக்கம் செய்யலாம் எனவும் அறிவித்தது. போதிய வரவேற்பு இல்லாததால் இந்தத் திட்டத்தை கைவிடுவதாக கூகுள் அறிவித்தது.
# கூகுள் நலம்

## பங்குதாரர்கள்

கூகிள் நலமும் மற்ற கூகிளின் சேவைகளைப் போலவே வாடிக்கையாளர்கள் இலவசமாக பயன்படுத்திக்கொள்ள அனுமதிக்கிறது. ஆனால் கூகிள் நலத்தில் எந்தவிதமான விளமபரங்களும் இடம்பெறவில்லை. இந்தச் சேவையின் மூலம் எவ்வாறு பணம் ஈட்டத் திட்டமிட்டுள்ளது என்பதனை கூகுள் நிறுவனம் தெரிவிக்கவில்லை. ஆனால் வால்ஸ்ட்ரீட் இதழின் கட்டுரையில் கூகுள் எதிர்காலத்திலும் விளமபரங்களில் ஈடுபடாது எனத் தெரிவித்தது.  
கூகிள் நலம், பின்வரும் பங்குதாரர் நிறுவனங்களிடமிருந்து நோயாளிகளின் மருந்துக் குறிப்பு முதலிய தகவல்களை தரவு இறக்குமதி செய்கிறது. ஆல்ஸ்கிரிப்ட்சு, அன்விதாஹெல்த், தெ கிலெவ்லண்ட், சி வி எஸ் கேர்மார்க், மருந்து.காம்.
# கூகுள் நலம்

## போட்டியாளர்கள்

கூகிள் நலம் என்பது தனிப்பட்ட சுகாதரப் பதிவுகள் சேவை ஆகும். அமெரிக்க ஐக்கிய நாட்டில் இதனுடைய முதன்மைப் போட்டியாளர்களாக மைக்ரோசாப்ட் நலக் காப்பறை (ஹெல்த் வால்ட்) மற்றும் திறவூற்று மூல நிரல் இன்டிவோ திட்டம் ஆகியவை கருதப்படுகிறது. மேலும் பல திறவூற்று மூல நிரல் திட்டங்கள் மற்ற நாடுகளிலும் இந்தச் சேவைக்குப் போட்டியாகத் திகழ்கின்றது.  
சூலை 18, 2011 ஆம் ஆண்டில் மைக்ரோசாப்ட் நிறுவனம் ஒரு கருவியை வெளியிட்டது. அந்தக் கருவியின் மூலம் கூகிள் நலத்தின் பயனாளர்கள் , தங்களுடைய தனிப்பட்ட சுகாதாரத் தகவல்களை மைக்ரோசாப்ட் நலக் காப்பறைக் கணக்கிற்கு இடமாற்றம் செய்ய உதவுகிறது. டிசம்பர் 7, 2011 இல் மெடிகனெக்ட் குளோபல் நிறுவனமும் மை மெடி கனெக்ட் எனும் வலைத்தளத்தில் கூகிள் நலப் பயனர்கள் தங்களுடைய தனிப்பட்ட சுகாதாரத் தகவல்களை இடமாற்றம் செய்ய வழிவகை செய்தது.
# கூகுள் நலம்

## இடைநிறுத்தம்

சூன் 24, 2011 இல் கூகிள் நிறுவனம் தனது கூகிள் நலம் திட்டத்தினை இடைநிறுத்தம் செய்வதாக அறிவித்தது. அந்த அறிவிப்பில் பின்வருமாறு தெரிவித்திருந்தது
# மைக்கேல் கிரைட்டன்

**மைக்கேல் கிரைட்டன்** (*Michael Crichton*, அக்டோபர் 23, 1942 – நவம்பர் 4, 2008) பல நூல்களை எழுதிய எழுத்தாளர். அவர் ஒரு தயாரிப்பாளர், இயக்குநர், வைத்தியரும் ஆவார். திரைப்படத் தொடராக்கப்பட்ட யூராசிக் பார்க் நூலிற்காக இவர் நன்கறியப்படுகிறார். பிறே, லொஸ்ற் வேர்ல்ட் போன்ற நூல்களையும் எழுதியுள்ளார் கிரிச்ரன் ஈ. ஆர் தொலைக்காட்சி நிகழ்ச்சியையும் உருவாக்கியுள்ளார். அவர் 6'9" உயரமானவர். ஐந்து தடவை திருமணம் செய்த அவருக்கு நான்காவது திருமணத்தின் மூலம் ஒரு பெண் குழந்தை கிடைத்தது. நவம்பர் 2008 இல், 66 வயதில் தொண்டைப் புற்றுநோயால் அவர் இறந்தார். அவரது இறப்பின் பின்னர் பெப்ரவரி 2009 இல் அவரது ஐந்தாவது மனைவி அவரது ஒரே ஆண் குழந்தையைப் பெற்றெடுத்தார்.
# ரஷ்மோர் மலைத்தொடர்

in the Black Hills]]  
அமெரிக்காவில் ரஷ்மோர் என்னும் மலைத்தொடர் உள்ளது. இங்குதான் புகழ்பெற்ற ‘கருங்குன்றம்’ என்ற சிகரம் உள்ளது. இந்த கருங் குன்றில், முன்னால் அமெரிக்க ஜனாதிபதிகளான ஜார்ஜ் வஷிங்டன், தாமஸ் ஜெபர்சன், தியோடர் ரூஸ்வெல்ட், ஆபிரகாம் லிங்கன் ஆகியோரது முகங்களை சிலைகளாக வடித்துள்ளனர் அமெரிக்க சிற்பிகள். ஒவ்வொரு முகமும் 60 அடி உயரம் கொண்டது. ஆபிரகாம் லிங்கனின் கண்ணில் மட்டும் ஆறடி மனிதன் நிற்கலாம். இந்த சிலைகளை வடிக்க மிகுந்த முயற்சி செய்தவர் டெக்சாஸ் மாநில வரலாற்றுக் கழகத்தின் மேலாளராக இருந்த ஜோனோதன் ராபின்சன் ஆவார். சிலைகளை வடிக்க ஜான்காட்சன் போர்லம் என்ற சிற்பி தேர்ந்தெடுக்கப்பட்டார். இந்த வேலைக்காக 21/2 லட்சம் டாலர்களை அனுமதித்தது அமெரிக்க அரசு. போர்லம் இந்தப் பணியைத் தொடங்கிய போது அவருக்கு வயது 60. அந்த வயதிலும் சுமார் 2 ஆயிரம் மீட்டர் உயரமான கருங் குன்றின் மீது ஏறி பணியினைச் செய்தார்.
# பாறை மீன்

**பாறை மீன்** (*Rockfish*) என்பது பாறைகளில் மறைந்து கொள்ளும் திறன் கொண்ட பல்வேறு வகையான மீன் இனங்களைக் குறிக்கும் பொதுப் பெயராகும். உணவிற்குப் பயன்படும் பல்வேறு மீன்களைக் குறிக்கவும் பாறை மீன் என்ற பெயர் பயன்படுத்தப்படுகிறது. இந்த பொதுவான பெயரானது பல குழுக்களைச் சார்ந்த மீன்களுக்கு வழங்கப்படுகிறது. இத்தகைய குழுக்கள் நெருங்கிய தொடர்புடையவை அல்ல. இவை தனித்தவையாக இருக்கலாம்.  
பாறைமீன் என்று அழைக்கப்படும் மீன்களின் குறிப்பிட்ட எடுத்துக்காட்டுகள் பின்வருமாறு:
- குடும்பம் செபாசுடிடே, உலகெங்கிலும் உள்ள கடல்களில் வசிக்கும் கடல் மீன்கள். இசுகோர்பேமிடே குடும்பத்தில் இவற்றைச் சேர்க்கலாம்.
- செபாசுடசு செபாசுடிடேயில் வணிக ரீதியாக முக்கியமான மீன் வாய்ந்த மீன் பேரினம், முக்கியமாக வட பசிபிக் பகுதியில் வசிக்கும், ஆனால் வடக்கு அட்லாண்டிக் மற்றும் தெற்கு பெருங்கடல்களில் ஒரு சில சிற்றினங்கள் காணப்படுகின்றன.
- **'அகாந்தோக்ளினசு**, நியூசிலாந்தில் காணப்படும் மீன் பேரினம்
- நர்ஸ்ஹவுண்ட் புல் ஹஸ் அல்லது புல் ஹஸ் (**'இசுகைலியோஹினசு இசுடெல்லாரிசு**'), உணவு வகைகளில் பயன்படுத்தும்போது பாறை சால்மன் என அழைக்கப்படும் சுறா
- **'ஹெக்ஸாகிராமோசு**', இது வடபசிபிக் கிரீன்லிங் பேரினமாகும்
- **'ஹைப்போபிளெக்ட்ரோட்டசு**', செரானிடே குடும்பத்தில் உள்ள மீன் பேரினம்
- ***சால்வேனியசு***- காலா மீன் குடும்பத்தைச் சேர்ந்த மீன் பேரினம்
- **கல் மீன்**, இந்தோ-பசிபிக் கடலில் காணப்படும் நஞ்சுள்ள பேரினம்
- **வரி கொடுவா**- வட அமெரிக்காவைச் சேர்ந்த மீனினம்
- பொதுவான மத்திய தரைக்கடல் பேரினமான இசுகார்பேனா (**'இசு. மேடரென்சிசு**')
- *மைலியோபாடிஸ் குடீ*, இது சில நேரங்களில் "பாறை மீன்" என்று அழைக்கப்படுகிறது
- **களவா** துணைக்குடும்பத்தினைச் சேர்ந்த மீன்கள்
- ***மைலியோபாடிசு கூடெய்***, விலாங்கு குடும்பத்தைச் சேர்ந்த மீன், பாறை மீன் என அழைக்கப்படுகிறது
# சோமாலிய காட்டுக் கழுதை

**சோமாலி** எனப்படும் காட்டுக் கழுதை ஆப்பிரிக்காவில் காணப்படுகிறது.மிகச் சிறிய கழுதை. இதன் உயரம் 1.2 மீட்டர். எடை 270 கிலோ. குதிரை மற்றும் வரிக்குதிரை குடும்பத்தைச் சேர்ந்தது.  
பார்ப்பதற்கு அழகான சாம்பல் மற்றும் வெள்ளை நிற வயிருடன் கிழக்கு ஆப்பிரிக்காவின் மலைப்பாங்கான பாலைவனங்களில் காணப்படும். பின்னங்கால்களில் மெல்லிய கறுப்பு நிற கோடுகள் வளையம் வளையமாகக் காணப்படும். சோமாலி கழுதைக்கு நிறைய ஆபத்துகள் உண்டு. உடல் உறுப்புகள் மருந்தாக பயன்படுகிறது. இதன் தோல் லெதர் பைகள் செய்யபயன்பட்டன. பழங்காலத்தில் இந்தக் கழுதைகளை வேட்டையாடுபவர்களின் கைகள் வெட்டப்படும் என்று ராஜாக்கள் உத்தரவிட்டிருந்தனர்.